|  |  |
| --- | --- |
| C:\Users\Administrator\ACMRRLA\IMG-20200122-WA0008.jpg | **ROMÂNIA****ASOCIAŢIA CADRELOR MILITARE ÎN REZERVĂ ŞI RETRAGERE****DIN LOGISTICA ARMATEI „CONSTANTIN ZAHARIA”** |
| **Sediu: Bucureşti, Sectorul 5, Str. Intrarea Fedeleșului, Nr. 10, Parter, Camera 4, CP 052781****CIF: 41906339****Nr. înregistrare în Registrul Naţional al Asociaţiilor: 53/2019** | Tel: 0723.38.12.69Email: acmrrla@gmail.comNr. \_\_\_\_\_\_ din \_\_\_\_\_\_\_\_\_\_ |

**RAPORTUL**

**DE ACTIVITATE AL APARATULUI TEHNIC DE CONDUCERE EXECUTIVĂ AL ASOCIAȚIEI CADRELOR MILITARE ÎN REZERVĂ ȘI RETRAGERE DIN L0GISTICA ARMATEI ,,*GENERAL CONSTANTIN ZAHARIA”*, PENTRU PERIOADA 2019 - 2022**

**MESAJUL PREŞEDINTELUI**

**Dragi prieteni, stimați camarazi!**

Vă doresc la ceas de bilanț și la început de An Nou, cu toată sinceritatea, viață împlinită, plină de sănătate și zile încărcate de liniște și bucurie. Totodată, vă rog să primiți cele mai respectoase mulțumiri pentru că a-ți rămas în acești ani alături de asociație și împreună am reușit să ducem mai departe misiunea pe care ne-am asumat-o în anul 2019.

Timpul pe care l-am traversat împreună în acești primi 3 ani din istoria asociației noastre, ne-a pus la încercare cu o pandemie care ne-a grevat viața cu tăcere, distanțare și restricții și ne-a limitat într-o măsură semnificativă libertatea de mișcare. Și în perioada postpandemie omenirea s-a lăsat cuprinsă de haos, iar vremurile pe care le trăim vin în fiecare zi pentru mulți români cu o mulțime de griji, spaime și neliniști legate de ziua de mâine, de lipsa căldurii și a medicamentelor, de prețurile care cresc haotic și alte asemena încordări întreținute intens și câteodată agresiv de canalele de știri.

Toate acestea, pe fondul unui război cumplit care se derulează la granițele țării în condițiile în care recurgerea la forță și la constrângere pentru a modifica frontierele nu își are locul în secolul XXI. Atacurile fără discriminare împotriva civilior și a infrastructurii civile, numărul imens de copii morți au făcut să dispară complet ideea de umanitate și respectful față de viața dăruită de Divinitate. Fiecare zi reiterează ignorarea normelor de drept international umanitar iar rezolvarea conflictului exclusiv prin dialog și diplomație pare o soluție tot mai îndepărtată.

Războiul a creat cea mai mare criză umanitară din Europa, de după cel de-al război Mondial, obligând cca 6 milioane de ucraineni să plece din țară, majoritatea în Polonia și România, dar și în Moldova, Slovacia și Ungaria, țări care au absorbit cea mai mare parte din efectele acestui exod.

În plan economic, consecințele războiului din Ucraina sunt la fel de dramatice, dată fiind propagarea lor în tot sistemul economic European și mondial și pe cale de consecință, în toate segmentele societății românești. În acest context, apariția perturbărilor în aprovizionarea cu energie, datorate atât diminuării livrărilor, cât și schimbării fluxurilor acestora, a dus la creșterea accentuată a prețurilor, gazului, petrolului și cărbunelui (ca substitut), provocând creșterea accelerată a inflației, inclusiv în țările cu economii puternice. Apariția disfuncționalităților în aprovizionarea cu unele produse alimentare – cereale îndeosebi - în care Ucraina (dar si Rusia) figurau ca mari exportatori mondiali, ceea ce atras după sine tot o creștere marcată a prețurilor, cu impact direct asupra situației materiale a consumatorilor. Apoi diminuarea veniturilor populației, cu impact potențial direct asupra păcii sociale. Încetinirea refacerii post-pandemice și încetinirea eforturilor de transpunere în practica a proiectelor privind crearea “Economiei Verzi”. Pe de o parte, necesitatea realizării acesteia cunoaște o reconfirmare, pe de alta, eforturile de transpunere în practica suferă de pe urma dificultăților in aprovizionarea cu energie.

Iată de ce trebuie să rămânem uniți, să nu ne pierdem valorile creștine, să nu abandonăm credința în tot ceea ce este drept și adevărat și fiecare cu picătura lui de încredere și speranță să încerce să topească puterea acestui haos și să readucă bucuria unor zile trăite în tihnă și fără griji.

Cu taote aceste provocări, fără un precedent istoric recent, nu abandonăm efortul pentru a ne dezvolta într-un ritm pe care ni-l dorm ceva mai accelerat, care să ne permită în mandatul viitorului consiliu director, să apropiem într-o măsură semnificativă asociația de statutul de entitate de utilitate publică.

Se cuvine acum, la finalul primului mandat statutar de trei ani al Consiliului Director, să transmit întreaga recunoștință și cele mai sincere mulțumiri colegilor care au condus asociația făcând parte din această echipă, pentru efortul, implicarea, hotărârea și determinarea cu care au dus la bun sfârșit toate proiectele și acțiunile pe care ni le-am propus în fiecare an în parte.

 Aduc cele mai respectuoase mulțumiri doamnei avocat Daniela Tebeșoi și domnului economist Marian Mitroi pentru suportul constant și pentru înaltul profesionalism cu care suntem consiliați și îndrumați în domeniul asistenței juridice, respectiv în domeniul financiar-contabil. Mulțumiri speciale se cuvin și colegilor care au pune bazele Casei de Ajutor Reciproc a Pensionarilor de pe lângă ACMRRLA și oamenilor care prin contracte de sponsorizare generoase încheiate cu asociația au asigurat fondurile necesare pentru actele caritabile și pentru întregul set de acțiuni desfășurate în această perioadă.

Închei cu convingerea că doar împreună avem forța să construim cu mintea și voința noastră un mediu prielnic în care putem creea frumusețe, putem creea oportunități, putem să ne schimbăm în bine destinul, existența.

Vă doresc să vă bucurați de fiecare pas pe care îl faceți, să umpleți cu iubirea voastră fiecare clipă, să mergeți cu fruntea sus printre oameni și să trăiți mereu viața într-un mod prezent.

**Colonel Ioan IACOB**

**Preşedintele Asociației cadrelor militare în rezervă și retragere din Logistica Armatei**

**,,General Constantin Zaharia”**

**ACTIVITĂȚI SPECIFICE DERULATE ÎN PERIOADA 2019 – 2022**

Există, așa cum este firesc, un scop statutar care descrie motivele pentru care funcționează asociația, dar există și un scop pentru care aceasta a fost înființată. Știm de la Aristotel că omul este din natură o ființă socială și în fiecare dintre noi există instinctul pentru formarea comunităților. Ne dorim în interiorul acestor comunități să avem cât mai aproape familia, prietenii și foștii colegi, să avem la îndemână toate facilitățile de care avem nevoie dar în aceiași măsură ne dorim să avem parte de recunoaștere socială, de liniște, relaxare și natură. Toate nevoile de bază care țin de existența fizică imediată, de dragoste și de sentimentul de apartenență, dar și recunoașterea din partea semenilor noștri, pot fi obținute numai dacă ne unim, dacă sub o formă mai mult sau mai puțin instituționalizată suntem ÎMPREUNĂ. Personal am constatat după ce am ieșit la pensie, că au trecut 2,3 ani și eu nu știam nimic de colegi cu care am lucrat 15 sau chiar 20 de ani.Totodată se produce o ruptură și o îndepărtare treptată dar reală, de colegii rămași în activitate. După ce am analizat aceste concluzii, am considerat alături de o echipă de colegi inimoși, că prin constituirea unei asociații putem fi din nou împreună într-o mare familie și în același timp putem găsi pârghiile necesare pentru a păstra active punțile între noi și camarzii în activitate.

 Eforturile noastre pe parcursul celor trei ani s-au concentrat pe acțiuni pentru promovarea Armatei României în societatea civilă, acte caritabile, înființarea de filiale, atragerea de noi membri, deschiderea unor căi de colaborare cu instituții militare și civile și nu în ultimul rând, organizarea unor întâlniri pentru petrecerea timpului liber într-o atmosferă plină de muzică, dans și voie bună.

 Consider cea mai importantă realizare înființarea celor trei filiale județene de la Alba, Prahova și Sibiu. Sunt trei pași extrem de importanți pentru dezvoltarea asociației care au fost posibili datorită unor camarazi deosebiți care au asimilat mesajul nostru și au acceptat efortul pe care îl presupune transformarea unui grup de oameni într-o organizație cu peronalitate juridică distinctă.

 O realizare la fel de importantă este și înființarea Casei de Ajutor Reciproc care din luna noiembrie și-a început activitatea, datorită în principal unor colegi entuziaști, profesioniști și dedicați care au pus umărul la această construcție și lucrează în continuare pentru dezvoltarea ei.

Mai semnalăm deschiderea colaborării și semnarea unui protocol cu Oficiul Național pentru Cultul Eroilor, instituție din subordinea MapN sub umbrela căreia nădăjduim să derulăm cât mai multe acțiuni de îngrijire și întreținere a unor monumente și cimitire în care odihnesc Eroii Neamului Românesc. La acest capitol aducem în atenție și protocolul de colaborare semnat cu Baza de Instruire pentru Logistică, primul de acest fel semnat cu o instituție militară de învățământ.

Tot în planul promovării instituției militare românești, o realizare remarcabilă o constituie construirea bustului Generalului Ioniță Botoș. Inițiativa a venit dinspre colegii din filiala județeană Sibiu care au dus tot greul pentru organizarea și desfășurarea ceremoniei de dezvelire a acestui monument. Un sprijin consistent, fără de care acest demers nu ar fi fost posibil, am primit de la Comandamentul Logistic Întrunit și de la Studioul de Arte Plastice al Armatei.

Am reușit cu fonduri care au intrat în bugetul asociației prin grija unor sponsori generoși, să derulăm un număr semnificativ de acte caritabile în folosul unor copii din centre de plasament dar și pentru familii cu copii mulți, obligați să trăiască cu posibilități materiale foarte reduse.

Din perspectiva calității de membru în Forumul structurilor asociative din Sistemul de Apărare, Ordine Publică și Siguranță Națională, asociația s-a aliniat la eforturile de unificare a mișcării rezerviștilor și la încercarea de a avea o voce unică în raport cu factorul politic.În general ședințele forumului au avut pe ordinea de zi un singur subiect și anume, creșterea pensiilor militare. După cum știm cu toții s-au produs câteva întâlniri cu conducerea MapN și cu alți decidenți politici, fără nici un rezultat pentru rezerviști.

Prin grija secretarului general, Col.(r) Dănuț Ivanof, în anul 2021 au fost elaborate o serie de modificări la statutul asociației care au vizat în principal crearea unui cadru mai clar și mai explicit pentru acțiunile caritabile precum și stabilirea unor termene și a unui algoritm pentru desfășurarea adunărilor generale și a altor activități interne, avînd în vedere înființarea și funcționarea celor trei filiale județene, într-un cadru unitar. Demersul juridic a fost înaintat cu sprijinul doamnei avocat Daniela Tebeșoi iar sentința instanței cu aprobarea statutului modificat am primit-o in luna aprilie 2022.

Recent am reușit să înscriem asociația într-un program european denumit Erasmus Plus, prin care se pot obține fonduri special destinate seniorilor, dar numai în colaborare cu o asociație de rezerviști dintr-o țară membră UE, cu care va trebui să încheiam o convenție de colaborare.

În anul 2022 am avut câteva întâlniri cu primarul comunei Sadu din județul Sibiu care a acceptat să ia în studiu derularea unui proiect cu fonduri europene care să se deruleze pe teritoriul acestei localități. Cu sprijinul colegului nostru Col.(r) Ilie Valentin, a fost elaborat acest proiect care a fost transmis la finele anului trecut, alături de un Memoriu tehnic de prezentare, la primăria comunei Sadu.

**CAPITOLUL IV**

**ACTIVITĂȚI PLANIFICATE PENTRU PERIOADA 2023 - 2026**

Pentru Consiliul Director nou ales, prognoza pentru următorii trei ani indică o perioadă difícilă, marcată de războiul de la frontierele României care produce efecte tot mai greu de gestionat în toate segmentele societății. Și în perspectiva unei stări de pace pe care întreaga omenire o așteaptă, consecințele acestui conflict se vor resimți multă vreme iar normalitatea economică și liniștea socială se vor instala în timp și cu eforturi considerabile.

 Chiar dacă echipa de conducere va funcționa în condiții aspre, ne însoțește credința că fiecare dintre noi este un punct de sprijin pentru pașii pe care ni i-am proiectat pentru acest ciclu de trei ani. În acest cadru, vom face tot posibilul să aducem resursele necesare pentru dezvoltarea asociației și pentru sprijinul membrilor noștri atunci când situația o va impune.

Pe parcursul noului mandat, noul Consiliul Director își propune să continuie cu tenacitate toate proiectele aflate ]n derulare și să acționeze în principal pe următoarele direcții:

- continuarea eforturilor pentru dezvoltarea asociației prin stabilirea unei strategii de comunicare și promovare care să fie derulată continuu și într-un ritm susținut;

- dezvoltare Casei de Ajutor Reciproc, prin atragerea de noi membri și transformarea într-un instrument extrem de avantajos pentru membrii asociației, care să constituie un ajutor real și să funcționeze în condiții de corectitudine și transparență maximă;

- continuarea susținerii eforturile colegilor care activează în filialele din județele Alba, Prahova și Sibiu pentru dezvoltarea acestora și derularea unei palete cât mai largi de acțiuni. Totodată vom iniția discuții cu camarazi din alte județe pentru a închega echipe care să inițieze demersuri pentru înființarea de noi filiale;

- studierea oportunităților de relaționare cu organizații de rezerviști militari din afara țării, pentru desfășurarea de activități recreative comune și derularea unor proiecte cu fonduri europene obținute prin programul Erasmus Plus;

- participarea cu delegații la ceremoniile militare prilejuite de evenimente naționale sau zile cu semnificații în viața organismului militar;

- organizarea unor evenimente de socializare (baluri, excursii etc.) periodic cu membrii asociației;

- promovarea imaginii și obiectivelor Asociației pentru atragerea de fonduri financiare prin donații și sponsorizări de la firme particulare cât și de la operatori economici;

- analiza posibilităților de inițiere și derulare a unor proiecte cu accesarea fondurilor europene. Cred că nu exagerăm dacă ne gândim să avem la un moment dat în patrimoniul asociației un teren pe care să construim cu fonduri comunitare propria locație de relaxare;

- identificarea cazurilor sociale din rândul cadrelor militare în rezervă și retragere cu pensii mici sau cu nevoi speciale. Suntem pregătiți să răspundem și să supunem analizei orice solicitare sau propunere care vine dinspre membrii noștri pentru susținerea unor camarazi cu posibilități limítate;

- continuarea acțiunilor caritabile în folosul copiilor și a bătrânilor instituționalizați precum și a familiilor care trăiesc sub pragul sărăciei. Ne gândim să extindem aceste acțiuni dincolo de perioada sărbătorilor pentru că, în acele zile sunt mulți oameni, instituții, organizații care vin în ajutorul celor aflați în nevoie dar pe parcursul anului, atât copii instituționalizați cât și familiile care trăiesc la limita sărăciei, sunt date uitării.

- conștientizarea membrilor asociației pentru depunerea formularelor 230 în contul asociației, astfel încât să dispunem de un buget suficient pentru îndeplinirea întregului set de obiective;

- menținerea plafonului cotizației membrilor asociației, la valoarea de 60 lei/an;

- participarea în continuare cu reprezentanți la ședințele Forumului SAOPSN. Unicul obiect al discuțiilor la aceste ședințe îl constituie pensiile militare, drept pentru care înaintea fiecărei întâlniri la nivelul Forumului vom consulta toți membrii noștri prin mijloace online sau prin telefon, astfel încât orice idee, propunere sau soluție viabilă să fie asimilată și introdusă în mandatul reprezentanților asociației.

- extinderea eforturilor pentru deschiderea de colaborări și semnarea unor protocoale de colaborare cu instituții militare de învățământ precum și cu primării ale unor localități care au în administrare monumente și/sau cimitire ale Eroilor Români, după cum urmează:

 - acţionăm împreună cu colegii din Filiala Prahova pentru încheierea unui protocol cu primăria comunei Ceraşu, în vederea derulării unor acţiuni de îngrijire a cimitirului eroilor români Tabla Buţii. În perspectivă, încheierea unui protocol de colaborare cu Colegiul naţional militar „Dimitrie Cantemir” – Breaza;

 - încheierea unor protocoale de colaborare prin grija Filialei Alba cu Colegiul naţional militar „Mihai Viteazul” – Alba Iulia şi cu primăria comunei Ciugud;

 - încheierea, prin grija Filialei Județene Sibiu a unui protocol de colaborare cu Academia Forțelor Terestre. Continuarea demersurilor și a discuțiilor cu primăria comunei Sadu pentru demararea unui proiect de construire a unei facilități de odihnă cu fonduri europene, pe teritoriul acestei localități. La inițiativa Filialei Județene Sibiu vom face demersurile necesare către structurile responsabile din MapN pentru a lua în analiză posibilitatea construirii unui cimitir militar pe raza garnizoanei Sibiu.

Activitățile proiectate pentru acest ciclu de trei ani se vor executa în mod transparent, cu informarea tuturor membrilor Asociației și, atunci când situația o va impune, cu aprobarea Adunării Generale.

**PREȘEDINTELE ASOCIAȚIEI CADRELOR MILITARE**

**ÎN REZERVĂ ȘI ÎN RETRAGERE DIN LOGISTICA ARMATEI**

**“GENERAL CONSTANTIN ZAHARIA”**

**Col.(r)**

 **Ioan IACOB**